A NETFLIX SAJÁT GYÁRTÁSÚ SOROZATA
MEGNYITOTTUNK!
Drágám!
Casimiro!
Levideózlak, királynőm!
Nincs tortillánk. Így nem nyithatunk meg!
Mi van velünk? Idejöttünk, és máris gringók lettünk?
- Ne idegeskedj! - Ez a salsa is semmilyen.
Így nem nyithatunk meg! Ne nyúlkálj bele!
Hűha! Ez a salsa tökéletes,
te pedig gyönyörű vagy, királynőm.
Ma megnyitjuk a tacózót, és sikeres lesz!
És ha nem ízlik nekik a főztünk?
Nem ízlik? Olyan nincs!
A többi vendéglő a környéken mind be fog zárni miattunk.
Hagyd abba, Casimiro!
Hol a nyakláncom?
Reggel még rajtam volt. Nem láttad valahol, mija?
Casimiro, kell a nyakláncom!
Én nem tudom, de ideje megnyitni, mamita.
Ne! Ez nem jó jel.
Az a nem jó jel, hogy nincs nyitva az ajtó.
Akkor miért álldogálsz itt? Menj!
Drágám, most te videózz engem!
Add ide!
Fordítsd meg!
Most én vagyok a sztár. Jól akarok kinézni.
- Jön valaki! - Jön?
- Fáradjon beljebb! - Most nyitottak meg?
- Igen. - Príma!
- Üdv minálunk! - Köszönöm!
Lehet hitelre rendelni?
Oké.
Átlógsz a párnámra.
Miért hallgatjuk ezt?
Szinte biztos, hogy ez Párizs nemzeti himnusza.
Három hónap múlva már tudnom kell franciául.
Ne! Az mindjárt itt van, mon amour.
Mon amour?
Aranyos vagy, de ez itt Los Angeles, haver.
Mit csinálsz?
Úgyis lefoglal majd az új éttermed.
Jó választás. Gyere ide!
A francba!
- Halló? - Hol vagy, te szarházi?
Jézusom! Francba! Máris indulok.
- Picsába! Mennem kell! - Ne, ne menj!
- Papának kell valami. - Ne!
Mi van?
- Ráveszlek, hogy maradj. - Ne!
Csukd be a szemed, abuelita!
Jézusom! Hűha!
Mr. Morales nem szerepel apaként a születési anyakönyvi kivonaton.
Micsoda?
- Azt mondja, nem én vagyok az apa? - Kérelem elutasítva.
Felkérjük a bíróságot Mr. Morales kiutasítására.
- Ne! - Barragán!
Tiltakozom!
Készíttetünk DNS-tesztet, ha a bíró úr úgy kívánja.
- Ez nem helyes. - Csak tévedés.
Mutassák be a tesztet, és innen folytatjuk!
Végeztünk.
- Ez most komoly? - Minden oké. Ideértem.
Nem szoktál zuhanyozni, cochino? Mi van? Ide érzem a szajhát.
- Mit keresel itt? - Nem lehetek a családommal?
- Miért, lehetsz? - Elég!
Az életem szétesőben van.
Casimiro, ne aggódj!
Jóvá fogják hagyni az állampolgársági kérelmet. Ígérem.
A mexikói anyakönyvi kivonatok sokszor hibásak, főleg vidéken.
Na és? Akkor már rögtön mindannyiunknak fattyú a fia?
- A fenébe is! - Mi?
Mit hagytam ki? Fattyú?
Senki sem fattyú.
Az apád. Így te is az vagy.
Papa, miért nem szerepel a neved apa anyakönyvi kivonatán?
Honnan tudhatnám? Ott voltam.
Gyakorlatilag én húztam ki az anyjából.
Ha megvan a pozitív DNS-teszt, már csak Ernesto kérelmének
kell beérkeznie az utolsó tárgyalás előtt.
Pofonegyszerű.
„Pofonegyszerű.”
Az utolsó tárgyalás.
Négy hónap múlva!
Tudom, a belügyminisztérium még az okmányirodánál is lassabb.
Csak itt rossz fotó helyett kiutasítanak.
Oké, talán ez nem volt jó vicc.
A francba, tesó! Örökbe fogadtak.
…Nincs félelem! A bevándorlók is emberek!
Nincs gyűlölet! Nincs félelem!
- Nem hagylak el, édesem. - Minden rendben lesz.
Mrs. Barragán, Lupe állampolgár.
- És ha összeházasodnának? - Egy hirtelen házasság gyanús lehet.
Ernesto kérelme elég.
De jól is jöhet.
Egyelőre hagyjuk!
Néhányan szeretnének látni, Casimiro.
- Gyere! - Erős vagy, drágám!
Erre!
Nincs gyűlölet! Nincs félelem! A bevándorlók is emberek!
PAPA LEGYEN SZABAD!
Nincs gyűlölet! Nincs félelem! A bevándorlók is emberek!
Köszönöm a támogatást!
Bármikor.
Nagyon sajnálom a vendéglőt!
Nézz majd be!
Oda akarok adni valamit.
Jó.
Elnézést!
Figyelj,
köszönöm, hogy rátettél minket a várólistára!
Bárcsak ne így állnánk! Annyi mindent mesélnék neked…
Ana!
Már nem vagyok a pszichológusod.
A szakítás ilyen.
- Tudom. - Én…
Papa miatt vagyok itt. Nem miattad.
Nincs gyűlölet! Nincs félelem! A bevándorlók is emberek!
Lidia Solís hangpostája. Hagyjon üzenetet!
Gyerünk már, édesem! Addig foglak hívni, amíg fel nem veszed.
Ne büntess azért, mert támogatom Papát!
Az a jelenet a zsarukkal kiakasztott.
Én csak… Figyelj…
Sajnálom, oké?
Nem így kellett volna eljönnöm,
de ő az, aki a pelenkáimat cserélte.
Hallod ezt? Ez Papa volt.
Összetört a szíve.
Szeretlek!
Mit gondolsz, Lupita?
Összeházasodjunk?
- Csak viccelek. - Jó.
- Szeretnél újra megházasodni? - Hallottad, mit mondott az ügyvéd.
Jól is jöhet.
Ne a papírért házasodjunk!
Szerelemből!
Csak hogy tudd,
én szeretlek, Casimiro.
Hogy vannak? Jól van, mit is csinálunk?
Casimiro Morales, DNS-teszt. Rendben.
- Feltűrné az ingujját? - Hogyne.
Ezt most beteszem.
Semmi baj.
Nem kell mondanod, ha még nem állsz rá készen.
Nézzenek oda! Mióta házasok? Húsz éve?
Nem vagyunk házasok.
- Csak egy éve járunk. - Egy éve?
Nem tinédzserek már.
Szeretném kimondani, amit hallani akarsz, de nem megy.
Sajnálom, Lupita!
Tudom, hülyeség,
de tudnom kell, hogy Delfina áldását adja-e ránk.
A felesége áldására vár. Ezt mondta.
Nézzenek oda! Swingerklub!
Én is próbálom rávenni a férjemet…
Nem! Mégis mit képzel?
A feleségem a mennyekben van.
Ő egy angyal. Szó sincs swingerklubról!
Bocs! Sajnálom, uram!
Nem hülyeség, Casimiro.
Én is hiszek a jelekben.
Te jó ég!
Ana! Mi ez a ricsaj?
A francba is!
ANA: MI A HELYZET?
Basszus, nem lehet! Ez gáz.
Ő a főnököd.
Istenem!
BREE: TALÁLKOZZUNK! GYERE ÁT!
Szia, Lecsó!
Attól még, hogy örökbe fogadtak, segíthetsz. Hajrá!
Párizsba akarok telefonálni.
Erik, hagyd abba! Ezzel azt mondod, felszarvazott a nagyi.
Ezt mondod a nagyanyádról?
Lidiának nincs rád szüksége?
Neked nagyobb szükséged van rám.
Lidia jól van.
De tény, hogy hiányzik a kislányom.
Miért nem mész vissza hozzájuk?
Mit csinálsz itt?
Allo? Sí… oui.
Je suis szeretném lefoglalózni…
Chambre a louer.
Mi van? Duolingo, öcsi! Napi öt perc.
Szeretném lefoglalózni a chambre a louert. S'il vous plaît.
Merci. Ne, túl francia… túl rapide… Túl… Halló?
Ne már!
Miért olyan sietős a bagaglio?
- Ja, ez olasz. - Norma, válassz egyet!
A bőrönd! Miért olyan sietős?
Bocsi! Saraínak lehet, hogy hamarosan saját étterme lesz.
Ha vele akarok lenni, össze kell szednem magam.
Nem mehetek vissza a gyorsétterembe.
Francos „ajándék krumpli”.
Kit érdekel?
MONTE CRISTO GRÓFJA
„Kedves Erik! Ez az első könyv, amit végigolvastam.
Hármas fölét kaptam az olvasónaplómra. Köszi! Andy.”
Mi a baj?
Semmi, Papa.
Szomorú vagy?
Izgatottnak kellene lenned.
Új barátok, új élmények.
Papa, erről szó sincs.
Itt ismernek minket a vecinók.
Ha mégsem, akkor is tudják, kik vagyunk.
Úgy érzem,
ott mindig figyelnek, mikor hibázol.
Ezt meg tudom érteni. De erősnek kell lenned!
Hogy megvédd a lányod ebben az őrült világban.
Igen, ott leszek mellette, Papa.
De lehet…
hogy nem is vagyok képes
elmenni Boyle Heightsból.
Mijo…
Boyle Heightsból származol.
Ezért tudom, hogy képes vagy rá.
Ne menj el! Csak most jöttél.
Itt minden túl menő. Kiöltöztem volna.
Semmi szükség, cuki vagy! Gyere, bemutatlak a barátaimnak!
Olivia, ő itt Ana. Ana, ő Olivia.
Ana egy kivételes művész.
Isteni vagy!
Mi a horoszkópod? Tutira Skorpió.
Nem kellene itt lennem.
Viccelsz? Ezek a pózerek a nyomodba se érnek.
Komolyan, itt mindenki meleg és őrült tehetséges.
Imádni fogod őket, csajszi.
Tisztára, mint az Instagram Felfedezés oldala.
Na ne, te vagy az, Dóra, a felfedező!
Te jó ég!
- Cam! - Mi az?
Ana művész, nem az a színésznő.
Akkor is óriási volt a film, kár, hogy nem volt sikeres.
Menj már!
Hidd el, jó társaság, élvezd, és örökítsd meg!
- Ana! - Megfogod légyszi? Köszi!
Remélem, ez beválik, Lupita.
Be fog, szerelmem.
Ha hiszel benne, beválik.
Delfina küldi a jeleket, de nem egyértelműek.
Amikor bevásárolni mentem, hazáig követett egy kolibri.
Komolyan?
De láttam egy döglött patkányt is.
Nos,
akkor kérdezzük meg!
Segítségül hívjuk angyalainkat,
őseinket és spirituális vezetőinket.
Kérünk titeket, tegyétek lehetővé a kommunikációt
az ég és a föld között.
Delfina!
Ha itt vagy,
szeretném, ha tudnád, hogy ez a hely
tele van szeretettel.
Nagyon csinos vagy, Lupe.
Dühös vagy boldog?
Szerelmem!
Nem akarlak feldühíteni.
De te mit akarsz?
Delfina féltékeny típus volt?
Hűha!
A vendéglőben?
Furcsa népség!
Ez tökéletes.
Chang séf meghívott egy privát kóstolóra?
Tudja, hogy a te éttermed lesz a legmenőbb.
Ne kiabáld el!
Három másik séf is versenyben van még.
És egyikük sem francia. Csak mondom.
Mi van ebben a tésztában? Finom!
Te vagy a legjobb.
Az instant tészta szuper hajnali kettőkor, részegen.
De ez azért jobb.
Igen, új dolgokkal rukkol elő, és közben a hagyományokat is tiszteli.
- Én is ezt akarom az éttermemben. - Már most is ezt teszed.
Bárcsak ilyen határozott elképzeléseim lennének!
De még nem értem el.
Otthont akarok az ételeimnek.
Egy olyan helyet, mint az abuelitámé volt San José Del Pacíficóban.
Onnan származik a varázsgomba.
Oké, ezt felírom magamnak. Varázsgombázni Saraíval Oaxacában.
Mi a fenének mész Párizsba, corazón?
Mi volt az ott a végén? Corazón?
Ez az új becenevem?
Fogd be! Komolyan, miért akarnál a gyarmatosítóktól tanulni?
Mert a te corazónod még keresi önmagát.
Én…
Nekem a mexikói kultúra idegen.
Nagyon kicsi voltam, amikor a családommal Boise-ba költöztünk…
Sosem éreztem magaménak.
Ezt értem,
de én sem találtam magamra a Louvre-ban.
Istenem, mindig ezzel jössz! Mindig.
Csajszi, miért nem vegyülsz?
Szerintem ez nem az én világom.
Egy csomó leégett ribi, és mind azt hiszik, dögösek.
Szia! Ribi vagyok.
Hát én is mindig le vagyok égve.
Pompás! Legyünk együtt azok!
Bemutathatlak a barátomnak, Üveg Bornak?
- Helló, Üveg Bor! - Mi a szitu?
- Örvendek! - Így ni.
A kampány barna bőrű, meleg nőkről szól.
- És cipőkről. - Ez aztán a párosítás!
És Yessika elküldött a picsába
ott az utcán.
- Erik lelépett, aztán… - Igen, a kisbabás.
A nagyapámat kiutasítják.
Ne csináld! Rendesen, az országból?
Mexikóba.
- Te jó ég! - Mexikóba!
Végül is Cancúnban szép a tengerpart.
A csípős Cheetos mexikói.
Dehogy, ribi! A csípős Cheetos a feketék kajája. Ugye?
Fekete. Mint minden más, ugye? Fekete.
Mikroagressziónak hangzik.
De ki ellen?
Figyelj! Ha akarod őt, menj és szerezd meg!
- Az a barátnője? - Nem.
Jól van. Figyi, legyél te az, oké?
Ne add alább, szívem!
Tudod, aki tovább marad,
az nyer.
Oké.
Chris, kérdeznem kell valamit.
Figyelj! Nem az étel, a bor vagy a csodás szex mondatja velem,
de tudnod kell, tehetséges séf vagy.
Komolyan.
Igazán hiszek benned.
Azért a csodás szexnek is köze van ehhez, nem?
Nem, komolyan, te bolond!
Ha a befektetők engem választanának,
és tudom, ez furcsa kérdés,
de dolgoznál nekem?
Párizs helyett. Tőlem tanulnál.
Együtt tanulnánk.
És láthatnálak a fehér séfruhádban.
Persze ez mind feltételes mód. Csak válasszanak engem!
Nem kellett volna szóba hoznom.
Igen.
A válaszom: igen.
Mindenre.
Szia!
- Ittál vizet? - Bejövök még neked?
- Ana, a főnököd vagyok. - Akkor válaszolj!
Szóval ő az a lány, akiről áradoztál?
Igen?
Olivia, az azelőtt volt, hogy felvettem.
- Akkor már nem beszélsz rólam? - Nem gond. Nekem is bejön.
Igen, bájos.
Szóval ez most egy céges buli, vagy…
Van pár ötletem, mit csinálhatnánk, aminek a HR nem örülne.
Szóval?
Szerencsétekre ez nem egy céges buli.
Akkor gyertek közelebb!
- Másnapos vagy? - Nem.
Mert én igen.
Ez jó móka volt. Valamikor megismételhetnénk.
Pá, csajok!
Neki mindig már a következő fogáson jár az esze.
Legutóbb sírva fakadtál, amikor smároltunk.
- Jézusom! - Mi volt tegnap este?
- Kicsit részeg voltam. - Kicsit?
Az exem tegnap lepattintott.
Már értem. Tényleg bosszúszexnek tűnt.
Igen, de ideje szembenézni a valósággal.
És mi a valóság Ana világában?
Figyelek.
Nehéz napom lesz.
Búcsút veszünk a nagyapám vendéglőjétől.
- Megígértem magamnak, hogy nem sírok. - Nem, semmi baj.
- Segíthetek valamiben? - Nem.
Semmi gond. Jól vagyok.
Veled mehetnék.
Szerintem ez nem olyan jó ötlet.
FINA MAMA
Mija!
Ez annyira lehangoló, Papa.
Sziasztok!
Szia!
Papa kérte, hogy jöjjek.
Örülök, hogy eljöttél!
Nézd, mit találtam egy doboz alján!
- Emlékszel? - Persze.
Fina mamától kaptuk,
mert Ana mindig kupit csinált a konyhában.
Talán nem mindig mutattuk ki,
de nagyon szeretünk.
Ana, figyelj,
beszélhetnénk kint?
Nem. Jó itt.
Szakítottunk, rémlik?
Nekem mondod? Nem hiszem el ezt a várost…
Sziasztok!
Mizu?
Miről maradtunk le?
Semmiről. Itt az ideje elbúcsúzni.
- Jó sok tacót ettem ebben a konyhában. - Az biztos.
Ez a hely mentett meg.
Itt otthon éreztem magam.
Nem úgy megyünk el innen, ahogy mi szeretnénk.
De az, hogy a Fina mama bezár, nem jelenti azt, hogy elbuktunk.
A szeretet és a család nem egy épületben van. Hanem itt bent.
És ezt senki sem veheti el.
- Szeretünk, Papa! - Igen.
Annyi emlék!
Vissza kell menned a családodhoz.
Tudom.
És te?
El kell venned Lupét.
Te is szereted őt.
Tudom.
Minden nap örömmel kelek fel.
Köszönöm, szerelmem!
Megmagyarázhatatlanul…
boldogan…
miattad.
GRATULÁLUNK!
Szeretlek, Lupita!
Én is szeretlek, Casimiro!
Papa!
Mi? Menj csak! Vedd fel!
És most? Jöhet a következő esküvő?
- Igen. - Halló?
Készen állsz, hogy saját éttermed legyen?
Holnap mindent megbeszélünk!
Boyle Heightsban van. Eddig tacózó volt, de jók az épület adottságai.
Tudom, hogy imádni fogod, és különlegessé fogod tenni.
Mondjuk délben ráérsz? Akkor holnap, chica!
Szia!
A feliratot fordította: Krizák Klaudia